CELEX: 62014TN0640
Language: bg
Date: 2014-08-20 00:00:00
Title: Дело T-640/14: Жалба, подадена на 20 август 2014 г.  — Beul/Парламент и Съвет

17.11.2014   
            
            
               BG
            
            
               Официален вестник на Европейския съюз
            
            
               C 409/50
            
         Жалба, подадена на 20 август 2014 г. — Beul/Парламент и Съвет
   (Дело T-640/14)
   2014/C 409/71
   Език на производството: немски
   
      Страни
   
   
      Жалбоподател: Carsten René Beul (Нойвиийд, Германия) (представители: H. Pott и T. Eckhold, Rechtsanwälte)
   
      Ответник: Съвет на Европейския съюз и Европейски парламент
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Регламент (ЕС) № 537/2014 на Европейския парламент и на Съвета от 16 април 2014 година относно специфични изисквания по отношение на задължителния одит на предприятия от обществен интерес и за отмяна на Решение 2005/909/ЕО на Комисията.
            
         
      Правни основания и основни доводи
   
   В подкрепа на жалбата си жалбоподателят посочва по същество следните правни основания.
   На първо място, жалбоподателят твърди, че липсва правно основание за приемането на Регламент (ЕС) № 537/2014 (1).
   На следващо място, според жалбоподателя разпоредбите на Регламент № 537/2014 засягат недопустимо свободата на избор на професия, гарантирана в член 6, параграф 1 ДЕС във връзка с член 15 от Хартата на основните права на Европейския съюз. Жалбоподателят посочва, че засягането на свободата на избор на професия не е обосновано по-специално поради липсата на пропорционалност. Освен това жалбоподателят изтъква наличието на нарушение на принципа на субсидиарност.
   
      (1)  Регламент (ЕС) № 537/2014 на Eвропейския парламент и на Съвета от 16 април 2014 година относно специфични изисквания по отношение на задължителния одит на предприятия от обществен интерес и за отмяна на Решение 2005/909/ЕО на Комисията (ОВ L 158, стр. 77).